पाएं अपने शहर की ताज़ा ख़बरें और फ्री ई-पेपरडाउनलोड करें
बाने का बरखेड़ा निवासी लालाराम सैन ने बताया कि मेरे परिवार के लिए अप्रैल माह काफी दर्दभरा गुजरा। 14 अप्रैल को मुझे बुखार आना शुरू हुआ तो गीजगढ़ अस्पताल से दवा लेकर आया लेकिन फायदा नहीं हुआ। इसके बाद जिला अस्पताल में कोरोना की जांच करवाई जिसकी 2 दिन बाद रिपोर्ट पॉजिटिव आई।
खुद को घर के पिछवाड़े अस्थायी बनाए बाड़े में आइसोलेट कर लिया। इसके बाद पत्नी कमला देवी, छोटा भाई भागचंद, बहू हीरा देवी, बेटा शिव बीमार पड़ गए। इन सभी लोगों का टेस्ट करवाया तो रिपोर्ट पॉजिटिव मिली। हमने सावधानी बरतते हुए परिवार के चार सदस्य मकान के बाहर अलग-अलग बनाए गए छप्परों में आइसोलेट हो गए। प्रशासन ने जीरो मोबिलिटी क्षेत्र घोषित कर दिया जिससे संक्रमण आगे फैलने से रुक गया।
योग किया व सकारात्मक सोच बनाए रखी
रिपोर्ट पॉजिटिव मिलने के बाद व लक्षणों के आधार पर दैनिक भास्कर में आ रही खबरों के आधार पर हमने इम्युनिटी बढ़ाने के लिए आयुर्वेदिक काढ़ा का सहारा लिया। इस दौरान एंटीबायोटिक आदि जरूरी दवाएं भी चलती रही। 16 अप्रैल से लेकर 14 दिन तक सभी सदस्य मोबाइल पर भजन व भागवत गीता सुनते रहे। योग किया। मनोरंजन के लिए पुरानी बातें आपस में शेयर करते रहे।
सकारात्मक सोच रखी। मुंह से मास्क नहीं हटाया। सोशल डिस्टेंसिंग का पूरा ध्यान रखा। किसी ने हमारी सुध नहीं ली। 14 दिन तक भाई की पत्नी खाना बनाकर एक टेबल पर रख देती। सभी खाना खाने के बाद खुद अपने बर्तन साफ करते। कपड़े खुद धोते व मन में सकारात्मक सोच रखी। अब जांच में रिपोर्ट नेगेटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn